तेलंगाना के वारंगल का एक गांव

यात्रा के इसी क्रम में अब हम देश के सुदूर दक्षिण में स्थित तेलंगाना राज्य में पहुंचे हैं. बीते मार्च में संसद में आँकड़ों को पेश करते हुए कृषि मंत्री राधा मोहन ने संसद को बताया कि तेलंगाना में 2015 में दर्ज हुई 1358 किसान आत्महत्याओं का आंकड़ा 2016 में घटकर 632 पर आ गया है. 

इसके साथ ही तेलंगाना सरकार और राष्ट्रीय आर्थिक सलाहकारों के एक तबके ने तेलंगाना में कृषि संकट की स्थिति में बड़े बदलावों के दावे करना शुरू कर दिए. चौतरफ़ा पैर पसारते कृषि संकट के बीच तेलंगाना के कृषि परिदृश्य में आए इन तथाकथित सकारात्मक बदलावों के दावों की ज़मीनी पड़ताल करने हम अपने आख़िरी पड़ाव तेलंगाना पहुंचे. 

हम तेलंगाना के सिद्धिपेठ जिले के रायावाराम गांव में हैं. राज्य के मुख्यमंत्री कल्वाकुन्थल चंद्रशेखर राव (केसीआर) के विधान सभा सीट गज्वेल में पड़ने वाले इस गांव में रहने वाले किसानों की ज़िंदगी राज्य के ज़्यादातर किसानों की तरह बदल रही है. यहां रहने वाले 23 वर्षीय किसान उट्टेल अशोक भारत के उन चंद किसानों में से हैं जिन्हें अपने खेत से एक निश्चित रकम मिलना तय है.

वह खेती करें या न करें, उनके खेत में फ़सल लहलहाए या ज़मीन बंजर पड़ी रहे- उन्हें तेलंगाना सरकार की तरफ से साल की हर फ़सल पर प्रति एकड़ ज़मीन के हिसाब से 4 हज़ार रुपये मिलना तय है. 

इसका मतलब हुआ साल की दो फ़सलें उगाने वाले अशोक को प्रति एकड़ 8 हज़ार की रकम हर साल मिलना तय है. यह रकम सरकार की तरफ से मुफ़्त दी जाएगी. इसके अलावा फ़सल से होने वाली आमदनी अशोक की अपनी होगी. अशोक को सरकार की तरफ से यह मदद कैसे और क्यों मिल रही है - यह विस्तार से जानने से पहले आइए जानते हैं अशोक की कहानी.

रायावाराम गांव

खेती के लिए लिया गया कर्ज़ न चुका पाने की वजह से 4 साल पहले अपने पिता उट्टेल नरसिंहमुल्लू को खो चुके अशोक के लिए 8 हज़ार प्रति एकड़ की यह सुनिश्चित सालाना आमदनी किसी चमत्कार से कम नहीं है. 

उनसे मिलने के लिए हम हैदराबाद से सुबह 5 बजे सिद्धिपेठ के लिए निकलते हैं. किसान आत्महत्याओं के मामले में राज्य के सबसे अधिक प्रभावित ज़िलों में आने वाले सिद्धिपेठ में इस साल औसत बारिश हुई है. अगस्त की फुहारों से रायावाराम के आस पास मौजूद चावल और कपास के खेत भी भूरी-लाल मिट्टी पर बिछी हरी कालीन से नज़र आते हैं. 

तकरीबन सुबह 8 बजे हम रायावाराम गांव के मुहाने पर... \n\nउपरोक्त लेख के लिए मुझे एक अच्छा शीर्षक दें।
BBC SPECIAL: क्या वाक़ई बदल रही है तेलंगाना के किसानों की तस्वीर ?